
Andrew McMillan

FYSISK

Oversatt av Torgeir Schjerven


Om forfatteren:

Andrew McMillan er født i South Yorkshire i 1988 og underviser i Creative Writing i Liverpool på John Moores University. Fysisk, som er hans debut, var nominert til flere poesipriser og vant Aldeburgh First Collection Prize og Guardian First Book Award.

Om boken:

Rå og nødvendig – disse diktene er en hymne til den mannlige kroppen – til mannlig vennskap og mannlig kjærlighet – de er fulle av muskler, noen ganger sjokkerende, men alltid dypt rørende. Leseren er nærmest vitne til en religiøs lovprising av kjødet.

Den handler om det menneskelige møtet, fra det helt tilfeldige til det intime, – og på slutten er det alltid en følelse av håp. Og konsulentene var begeistret:

«Skjønnhet, sårhet, brutalitet (Jean Genet), språklig disiplin, flyt, brennende bilder, skarpe og rare konstellasjoner: kresen, spennende poesi … og så hører du i bruddstykker sosiolekten, klassen, de nedlagte gruvene»

«I lesningen av disse diktene ble jeg flere ganger grepet av en sterk trang til å kaste fra meg arkene og skynde meg å fortelle redaktøren at han måtte se å få oversatt dette, NÅ.»


Tilbakemeldinger vedrørende denne boken kan sendes til ebok@aschehoug.no

